Universis, etc. frater Nicolaus, prior Belliregis, de ordine Vallis Scholarium, et Robertus de Moustiers, miles, salutem in Domino. Noveritis quod cum abbas et conventus de Moris conquesti fuissent diu de nobili quondam domina Emelina bone memorie, matre nobilis viri Erardi, domini Chacennai, super hoc quod ipsa abstulerat quandam partem decime de Bergeriis, ut dicebant, et justitiam a nobis exigerent eo quod dictus Erardus, ultra mare profecturus, nos constituit emendatores interpresiarum suarum, nos voluimus, decrevimus et consuluimus, et de assensu nobilis viri Renaldi de Granceio militis, domini Larre, conservatoris terre supradicti Erardi, mandavimus quod dicta decima dictis abbati et conventui reddetur in perpetuum possidenda. Actum anno Domini MºCCºXLºIXº, mense aprilis.